**Priloga 3**

|  |  |
| --- | --- |
| **»Priloga 12: Zdravstvena stanja in drugi pogoji za upravičenost do medicinskih pripomočkov iz skupine 12. medicinski pripomočki pri sladkorni bolezni** | |
| **MEDICINSKI PRIPOMOČKI** | **ZDRAVSTVENA STANJA IN DRUGI POGOJI** |
| **Podskupine** | |
| **I. Medicinski pripomočki za določanje glukoze** | |
| APARAT ZA DOLOČANJE GLUKOZE V KRVI | Zavarovana oseba s sladkorno boleznijo, ki aktivno sodeluje pri zdravljenju in je usposobljena za izvajanje samokontrole¹ in samo-vodenja2:   * če se trajno zdravi z inzulinom, * če ima neurejeno sladkorno bolezen na kombinirani peroralni terapiji, ko začne z edukacijo za inzulinsko zdravljenje ali * če ima ugotovljeno sladkorno bolezen v času nosečnosti ali dojenja.   Zavarovana oseba s prirojeno ali pridobljeno motnjo presnove, ki ima za posledico hiperinzulinemijo, ta pa hipoglikemijo, če aktivno sodeluje pri zdravljenju in je usposobljena za izvajanje samokontrole¹ in samo-vodenja2 |
| DIAGNOSTIČNI TRAKOVI ZA APARAT ZA DOLOČANJE GLUKOZE V KRVI | Zavarovana oseba s pravico do aparata za določanje glukoze v krvi. |
| TRAKOVI ZA OPTIČNO (SEMIKVANTITATIVNO) DOLOČANJE GLUKOZE V KRVI | Zavarovana oseba s sladkorno boleznijo, ki obvlada samokontrolo¹ in samo-vodenje2. |
| TRAKOVI ZA OPTIČNO (SEMIKVANTITATIVNO) DOLOČANJE GLUKOZE IN KETONOV V URINU | Zavarovana oseba s sladkorno boleznijo tipa 1, če koncentracija glukoze v krvi doseže ali preseže 15 mmol/l in zavarovana oseba s sladkorno boleznijo, ki je noseča, če koncentracija glukoze v krvi doseže ali preseže 12 mmol/l, za preprečevanje nastanka ketoacidoze.  Noseča zavarovana oseba s sladkorno boleznijo, kadar je to potrebno zaradi spremljanja primernosti vnosa hrane. |
| SISTEM ZA MERJENJE GLUKOZE V MEDCELIČNINI – ZAHTEVNI | Zavarovana oseba s sladkorno boleznijo tipa 1, če z uporabo i) inzulinske črpalke, ii) funkcionalne inzulinske terapije in merjenjem glukoze v kapilarni krvi ali iii) intermitentnim merjenjem glukoze v podkožju:   * ne dosega ciljne vrednosti glikiranega hemoglobina manj kot 7 % ali časa v ciljnem območju (TIR) med 3,9 in 10 mmol/l več kot 70 % v obdobju treh mesecev ali * ne uspe preprečiti pogostih, klinično pomembnih in hudih hipoglikemij ali ne dosega ciljnih vrednosti časa pod želenim območjem (TBR) manj kot 3,9 mmol/l manj kot 4 %, oziroma če obstaja veliko tveganje za klinično pomembno ali hudo hipoglikemijo,   če se z uporabo merjenja glukoze v medceličnini – zahtevnega utemeljeno pričakuje doseganje zgoraj navedenih ciljev in če zavarovana oseba aktivno sodeluje pri zdravljenju.  Noseča zavarovana oseba s sladkorno boleznijo tipa 1. |
| SISTEM ZA MERJENJE GLUKOZE V MEDCELIČNINI | Zavarovana oseba s sladkorno boleznijo, ki je na podlagi meritev sposobna izboljšati urejenost glikemije, če:   * ima pravico do inzulinske črpalke, * se zdravi s štirimi ali več injekcijami inzulina dnevno ali * je noseča in se zdravi z inzulinom. |
| **II. Medicinski pripomočki za dajanje inzulina** | |
| MEHANSKI INJEKTOR | Zavarovana oseba s sladkorno boleznijo, zdravljeno z inzulinom ali GLP-1 agonisti. |
| IGLA ZA MEHANSKI INJEKTOR | Zavarovana oseba s sladkorno boleznijo, zdravljeno z inzulinom ali GLP-1 agonisti. |
| INZULINSKA ČRPALKA | Zavarovana oseba, ki je bila pri dotedanjem zdravljenju zavzeta za uspeh zdravljenja in usposobljena za samokontrolo¹ in samo-vodenje2 ter ravnanje z inzulinsko črpalko pri:   * sladkorni bolezni tipa 1, pri kateri je bilo tudi 6-mesečno izvajanje funkcionalne inzulinske terapije (FIT) neuspešno, * sladkorni bolezni tipa 1 s sindromom nezavedanja hipoglikemije kljub zdravljenju z večkratnimi aplikacijami inzulina dnevno, * sladkorni bolezni, ki se zdravi z inzulinom in pred načrtovano nosečnostjo ali med nosečnostjo in v času dojenja, in ki nima dobro urejene sladkorne bolezni kljub zdravljenju z večkratnimi aplikacijami inzulina dnevno, ali * zavarovani osebi, mlajši od 18 let, s sladkorno boleznijo tipa 1 ter s pogostimi in velikimi nihanji krvnega sladkorja kljub natančnem zdravljenju z večkratnimi aplikacijami inzulina dnevno.   V zdravstveni dokumentaciji in predlogu imenovanemu zdravniku lečeči diabetolog potrdi, da je zavarovana oseba aktivno sodelovala pri dotedanjem zdravljenju v skladu z navodili zdravnika in je usposobljena za samokontrolo¹, samo-vodenje2 in ravnanje z inzulinsko črpalko.  Pri zavarovanih osebah, mlajših od sedmih let, se zdravljenje sladkorne bolezni tipa 1 s pomočjo inzulinske črpalke lahko začne ob postavitvi diagnoze. |
| INZULINSKA ČRPALKA S SISTEMOM ZAPRTE ZANKE | Zavarovana oseba s sladkorno boleznijo tipa 1 ima pravico do inzulinske črpalke s sistemom zaprte zanke (sistema za dovajanje in programirano samodejno prilagajanje odmerka inzulina), če z uporabo i) inzulinske črpalke, ii) inzulinske črpalke in intermitentnega ali kontinuiranega merjenja glukoze ali iii) funkcionalne inzulinske terapije in intermitentnega ali funkcionalnega merjenja glukoze:   * ne dosega ciljnih vrednosti glikiranega hemoglobina manj kot 7 % ali časa v ciljnem območju (TIR) med 3,9 in 10 mmol/l več kot 70 % v obdobju treh mesecev ali * ne uspe preprečiti pogostih, klinično pomembnih in hudih hipoglikemij in ne dosega časa pod želenim območjem (TBR) manj kot 3,9 mmol/l manj kot 4 %,   če se z uporabo inzulinske črpalke s sistemom zaprte zanke utemeljeno pričakuje doseganje zgoraj navedenih ciljev in če zavarovana oseba aktivno sodeluje pri zdravljenju. |
| POTROŠNI MATERIAL ZA INZULINSKO ČRPALKO | Zavarovana oseba s pravico do inzulinske črpalke. |
| **III. Medicinski pripomočki za odvzem vzorca krvi** | |
| PROŽILNA NAPRAVA | Zavarovana oseba s sladkorno boleznijo, ki obvlada samokontrolo¹ in samo-vodenje2. |
| LANCETA ZA PROŽILNO NAPRAVO | Zavarovana oseba s sladkorno boleznijo, ki obvlada samokontrolo¹ in samo-vodenje2. |

**Pojasnilo izrazov:**

1 Samokontrola je kontrola glukoze v krvi, medceličnini ali urinu. Samokontrolo izvede zavarovana oseba sama ali oseba, ki zanjo skrbi.

2 Samo-vodenje je takojšen ukrep za dosego ciljne vrednosti glikemije. Samo-vodenje izvede zavarovana oseba sama ali oseba, ki zanjo skrbi.«